কেরালা জল পরিবহন বিভাগ

কেরালা জল পরিবহন বিভাগ (SWTD) হল ভারতের কেরালা রাজ্যের জলপথ পরিবহন ব্যবস্থা যা কেরালা রাজ্যের অভ্যন্তরীণ জলপথ পরিবহন ব্যবস্থার সুবিধা প্রদান করে থাকে। এই বিভাগটি পরিবহনের দায়িত্বে থাকা প্রতিমন্ত্রীর নেতৃত্বে পরিচালিত হয়।

কেরালা জল পরিবহন বিভাগের ১৮৯৫ কিলোমিটার দীর্ঘ জলপথ রয়েছে, যার মধ্যে রয়েছে নৌযান চলাচলযোগ্য নদী, ব্যাকওয়াটার এবং মানুষের তৈরি খাল। এর বেশিরভাগই ট্রাভাঙ্কোর থেকে কোচিন অঞ্চলে অবস্থিত। এটি আলাপ্পুঝা, কোট্টায়ম, কোল্লাম, এর্নাকুলাম, কান্নুর এবং কাসারগড় জেলার জলাবদ্ধ এলাকার বাসিন্দাদের যাতায়াতের চাহিদা পূরণের জন্য কাজ করে। কেরালার ৪৪টি নদীর মধ্যে, পশ্চিমমুখী নদীগুলির ৪১টি ব্যাকওয়াটার এবং মানুষের তৈরি খালের সাথে মিলিত হয়ে অভ্যন্তরীণ নৌচলাচল ব্যবস্থার একটি অবিচ্ছেদ্য অংশ তৈরি করে।

কোচিতে অভ্যন্তরীণ জল পরিবহনের উপর CPPR কর্তৃক ২০১১-২০১২ সালে পরিচালিত একটি গবেষণায় দেখা গেছে যে প্রায় ৫৬ শতাংশ যাত্রী জলপথ পরিষেবার মান নিয়ে তাদের অসন্তোষ প্রকাশ করেছেন। এই বিভাগটি কাঠ, ইস্পাত এবং ফাইবার গ্লাসের যাত্রীবাহী নৌযান ব্যবহার করে বছরে প্রায় ১৫০ লক্ষ যাত্রী পরিবহন করে থাকে।

ইতিহাস
১৯৬৮ সালে রাজ্য জল পরিবহন বিভাগ গঠিত হয়, যার সদর দপ্তর ছিল আলাপ্পুঝা জেলায়। এই বিভাগ গঠনের সময় পরিষেবা কার্যক্রম কেবল আলাপ্পুঝা, কোট্টায়াম এবং কোল্লাম জেলায় থেকে পরিচালিত হত। তখন সমস্ত কার্যকলাপের কেন্দ্রবিন্দু ছিল আলাপ্পুঝায় অবস্থিত সদর দপ্তর থেকে। পরবর্তীকালে তিনজন সিনিয়র সুপারিনটেনডেন্টের নেতৃত্বে এর্নাকুলাম, কোট্টায়াম এবং কাসারগোড় জেলায় একটি অফিস এবং তিনটি আঞ্চলিক অফিস স্থাপন করে কার্যকলাপ বিকেন্দ্রীকরণ করা হয়। এখন বিভাগের তেরোটি স্টেশন অফিস রয়েছে। 

উল্লেখযোগ্য প্রকল্প
 আদিত্য (নৌব্যবস্থা) - ভারতের প্রথম সৌর নৌযান ২০১৭ সালে চালু হয়।
 ভেগা - কেরালার দ্রুততম গণপরিবহন নৌযান ২০১৮ সালে চালু হয়।
 কেরালার প্রথম ওয়াটার ট্যাক্সি পরিষেবা ২০২০ সালে চালু হয়।
 ইন্দ্র (নৌব্যবস্থা) - ভারতের প্রথম সৌর ক্রুজ এবং বৃহত্তম সৌর নৌযান ২০২৪ সালে চালু হয়েছে।

তথ্যসূত্র

বিষয়শ্রেণী:কেরল
বিষয়শ্রেণী:কেরলের পর্যটন

বহিঃসংযোগ
Kerala Government Site